2. ลักษณะการประกอบธุรกิจ

-   ประวัติความเป็นมาของบริษัทและการเปลี่ยนแปลงและพัฒนาการที่สำคัญ

  บริษัทฯ เริ่มจดทะเบียนก่อตั้งขึ้นเมื่อปี 2520 ภายใต้ชื่อ “ บริษัท อินเตอร์ ฟาร์อีสท์ วิศวกิจ
  จำกัด ” และด้วยทุนจดทะเบียน 0.5 ล้านบาท เป็นหุ้นสามัญ 5,000 หุ้น มูลค่าตราไว้หุ้นละ
  1000 บาท เริ่มดำเนินการเมื่อปี 2551 และต่อมาปี 2523 บริษัทฯ ได้เปลี่ยนชื่อบริษัท เป็น
  “บริษัท อินเตอร์ ฟาร์อีสท์ วิศวการ จำกัด ” และเพิ่มทุนจดทะเบียนเป็น 1 ล้านบาท
  หลังจากนั้นบริษัทฯ ได้มีการขยายและเติบโตขึ้นเป็นลำดับ ดังนี้

ปี 2525 เพิ่มทุนจดทะเบียนเป็น 3.5 ล้านบาท

ปี 2526 บริษัทฯ ได้รับการแต่งตั้งเป็นตัวแทนจำหน่ายเครื่องถ่ายเอกสาร ยี่ห้อ โคนิก้า ยูบิกซ์
ของบริษัท

  มิตซูบิชิ คอร์ปอร์เรชั่น จำกัด ซึ่งเป็นตัวแทนจำหน่ายให้กับบริษัท โคนิก้า คอร์ปอเรชั่น จำกัด

  ประเทศญี่ปุ่น เพิ่มทุนจดทะเบียนเป็น 5 ล้านบาท

ปี 2530 เพิ่มทุนจดทะเบียนเป็น 30 ล้านบาท

ปี 2531 ได้รับอนุญาตให้นำหลักทรัพย์ของบริษัท เข้าเป็นหลักทรัพย์รับอนุญาตในตลาดหลักทรัพย์แห่ง

ประเทศไทย และปีเดียวกันได้ย้ายสำนักงานใหญ่มา ณ เลขที่ 29 ซอยรามคำแหง 22 (ซอยจิตตรา

นุเคราะห์) ถนนรามคำแหง แขวงหัวหมาก เขตบางกะปิ กรุงเทพมหานคร 10240 จวบจนปัจจุบัน

ปี 2533 เพิ่มทุนจดทะเบียนเป็น 120 ล้านบาทตามลำดับ

ปี 2537 ได้เข้าจดทะเบียนแปรสภาพจากบริษัทจำกัดเป็นบริษัทมหาชน
และเปิดการซื้อขายหลักทรัพย์ใน

ตลาดหลักทรัพย์ และในขณะเดียวกันบริษัทฯ ยังได้รับการแต่งตั้งจากบริษัท เอ็น อี ซี (ประเทศ

ไทย) แต่งตั้งเป็นตัวแทนจำหน่ายระบบตู้สาขาโทรศัพท์ ยี่ห้อ NEC

ปี 2549 บริษัทฯ ได้เปลี่ยนกลุ่มและหมวดธุรกิจ เป็น กลุ่มสินค้าอุปโภคบริโภค (Consumer
Products)

หมวดของใช้ครัวเรือนและสำนักงาน (Home & Office Products) ในปีเดียวกัน บริษัทฯ
ได้เข้า

ร่วมโครงการประเมินคุณภาพการจัดประชุมผู้ถือหุ้นประจำปี (Annual General Meeting) และ

บริษัทฯ ได้เข้าร่วมโครงการดังกล่าว ที่ผ่านมาบริษัทฯ มีความมุ่งมั่นที่จะพยายามปรับปรุงมา

เรื่อยๆ จนถึงในปี 2551 บริษัทฯ ได้รับผลในระดับคะแนน “ดีเยี่ยม”

ปี 2551 วันที่ 9 เมษายน 2551 บริษัทฯ มีทุนจดทะเบียน 407,792,810 บาทเป็นหุ้นสามัญ
407,792,810 หุ้น

มูลค่าหุ้นที่ตราไว้หุ้นละ 1 บาท

ปัจจุบันบริษัทฯ ได้ดำเนินงานมาเกือบ 30 ปี และยังคงมุ่งมั่นที่จะให้มีการนำเสนอสินค้าและบริการ
โดยยึด

หลัก “ การให้บริการหลังการขายที่มุ่งตอบสนองความพึงพอใจสูงสุดแก่ลูกค้า ” ที่ผ่านมาบริษัทฯ
ได้มีการ

  พัฒนาและจัดเตรียมความพร้อมของบุคลากรและหน่วยงานต่างๆ
  เพื่อสนับสนุนงานด้านการบริการที่ประทับใจแก่ลูกค้า ดังนี้

  ด้านบุคลากร

  บริษัทฯ มีบุคลากรที่มีประสบการณ์และมีความเชี่ยวชาญในธุรกิจนี้มานานกว่า 30 ปี
  ทั้งในส่วนของช่างบริการและพนักงานทั่วไป และได้ผ่านหลักสูตรการอบรมมาเป็นอย่างดี
  เพื่อให้บริการอย่างมีคุณภาพแก่ลูกค้า โดยมีพนักงานประจำอยู่ตามสาขาต่างๆ ของบริษัทฯ
  ที่มีอยู่ทั่วประเทศ เพื่อให้ลูกค้ามั่นใจว่าจะได้รับบริการอย่างทั่วถึง
  ไม่ว่าจะอยู่ในจุดใดของประเทศ

  หน่วยงานช่าง

  บริษัทฯ มีทีมงานที่มากด้วยประสบการณ์และความชำนาญงานมากกว่า 100 คน
  ในการดูแลบำรุงรักษาและให้บริการ โดยสามารถวิเคราะห์สรุปและแก้ไขปัญหาได้อย่างรวดเร็ว
  เพื่อคุณภาพและประสิทธิภาพสูงสุดในตัวสินค้า ดังนั้น
  งานด้านบริการจึงถือเป็นอีกหนึ่งงานที่บริษัทให้ความสำคัญเป็นอย่างยิ่ง
  โดยเน้นการให้บริการที่รวดเร็ว สร้างความพึงพอใจและประโยชน์สูงสุดให้กับลูกค้า
  เพราะยึดหลักสำคัญว่า “ ลูกค้า คือ ผู้มีอุปกการะคุณที่สำคัญยิ่งในการสร้างธุรกิจ ”

หน่วยงานบริการรับแจ้งซ่อม

  Customer Call Center เป็นหน่วยงานหนึ่งที่เป็นศูนย์กลางในการรับแจ้งซ่อมและให้บริการ
  ให้คำแนะนำหรือคำปรึกษาเกี่ยวกับการแก้ไขปัญหาในเบื้องต้นแก่ลูกค้า ซึ่งบริษัทฯ
  ได้มีการจัดทำระบบฐานข้อมูลลูกค้าทันสมัย เพื่อสนับสนุนการบริการที่มีประสิทธิภาพมากยิ่งขึ้น

  หน่วยงานรับแจ้งการสั่งซื้อวัสดุสิ้นเปลืองและอะไหล่

  เป็นหน่วยงานหนึ่งที่ให้บริการด้านการจำหน่ายวัสดุสิ้นเปลืองและอะไหล่แก่ลูกค้า
  ซึ่งได้มีการวิเคราะห์และวางแผนการจัดหาวัสดุสิ้นเปลืองและอะไหล่ไว้ล่วงหน้า
  เพื่อให้มีวัสดุสิ้นเปลืองและอะไหล่ที่พร้อมจะส่งถึงมือลูกค้าได้ทันทีที่ต้องการ
  เป็นการสร้างความมั่นใจให้แก่ลูกค้าว่าจะได้รับการบริการที่รวดเร็ว

  หน่วยงานผลิตและตรวจสอบคุณภาพสินค้า

  ด้วยประสบการณ์ที่ยาวนาน บริษัทฯ มีความมุ่งมั่นที่จะสร้างทีมงานที่มีความพร้อม
  โดยนำเครื่องใช้แล้วมาทำการผลิต
  ปรับปรุงและการตรวจสอบคุณภาพของสินค้าอย่างเข้มงวดในทุกๆ ขั้นตอน
  เพื่อให้ได้สินค้าที่มีคุณภาพและประสิทธิภาพ คุ้มกับเงินทุกบาททุกสตางค์ที่ลูกค้าได้จ่ายไป

  หน่วยฝึกอบรม

  บริษัทฯ เล็งเห็นถึงความสำคัญในการพัฒนาบุคลากรในองค์กร
  ให้มีความรู้ความสามารถกว้างไกลทันต่อเทคโนโลยีใหม่ๆ ที่เกิดขึ้นอย่างต่อเนื่องตลอดเวลา
  บริษัทฯ จึงได้จัดตั้งศูนย์ฝึกอบรมขึ้น เพื่อให้การอบรมพนักงานอย่างต่อเนื่อง นอกจากนี้บริษัทฯ
  ได้จัดส่งพนักงานไปอบรมยังบริษัทผู้ผลิตโดยตรงอีกด้วย

  ในปี 2551 แม้ว่าภาวะเศรษฐกิจประเทศไทยจะเผชิญกับปัจจัยลบต่อเนื่องจากราคาน้ำมันที่สูงขึ้น
  สถานการณ์ทางการเมืองที่ไม่แน่นอน รวมถึงเหตุปัจจัยเสี่ยงอื่นๆ ก็ตาม บริษัทฯ
  ก็เล็งเห็นถึงความสำคัญที่เพิ่มศักยภาพในการแข่งขัน
  เพื่อการรองรับกลุ่มลูกค้าทุกกลุ่มให้ได้อย่างมีประสิทธิภาพมากยิ่งขึ้น
  แต่ยังคงไว้ซึ่งหลักการบริหารความเสี่ยงและการกำกับดูแลกิจการที่ดีตลอดเวลา

  ภาพรวมของปี 2551 นั้น ถึงแม้ว่าการเปลี่ยนแปลงของปัจจัยในหลายๆ
  ด้านจะส่งผลกระทบโดยตรงต่อผลการดำเนินงานของบริษัทฯ บ้าง แต่บริษัทฯ
  ก็ยังมีความมั่นใจในศักยภาพการบริหารงาน
  เพื่อตอบสนองความต้องการในด้านการบริการที่ดีต่อลูกค้า
  และยังมุ่งมั่นที่จะเพิ่มขีดความสามารถในการแข่งขันมากยิ่งขึ้น
  เพื่อนำไปสู่การบรรลุวิสัยทัศน์และพันธกิจในอนาคตต่อไป

-   ภาพรวมการประกอบธุรกิจของกลุ่มบริษัท

  บริษัทฯ ดำเนินธุรกิจเป็นผู้จัดจำหน่าย (Distributor)
  และให้เช่าเครื่องใช้สำนักงานอิเลคทรอนิกส์ นั่นคือ เครื่องถ่ายเอกสาร ยี่ห้อโคนิก้า และบริษัทฯ
  ยังเป็นตัวแทนจำหน่าย (Dealer) ของเครื่องพิมพ์สำเนาอัตโนมัติยี่ห้อ Risograph
  และตู้ชุมสายโทรศัพท์ (PABX) ยี่ห้อ NEC
  โดยโครงสร้างรายได้หลักมาจากการขายเครื่องถ่ายเอกสารวัสดุสิ้นเปลืองและอะไหล่
  และการให้เช่าเครื่องถ่ายเอกสาร นอกจากนี้บริษัทฯ ยังมีรายได้จากการซ่อมบำรุงเครื่องเก่า
  โดยบริษัทฯ มุ่งเน้นถึงคุณภาพของผลิตภัณฑ์เป็นหลักสำคัญ
  โดยได้พัฒนากระบวนการขั้นตอนและการให้บริการและตรวจสอบคุณภาพ (Total Quality
  Management) อย่างต่อเนื่อง
  เพื่อให้มั่นใจว่าผลิตภัณฑ์ทุกชั้นที่จะส่งถึงมือลูกค้ามีความพร้อมสมบูรณ์ทั้งประสิทธิภาพและคุณภาพ

  ต่อมาในเดือนตุลาคม 2548 ได้มีการร่วมตัวกันในประเทศญี่ปุ่นระหว่าง Konica และ Minolta
  เปลี่ยนยี่ห้อของสินค้ามาเป็น Konica Minolta ซึ่งบริษัทฯ ได้บรรลุข้อตกลงกับ Konica
  Minolta Business Technologies Inc. (KMBT) โดยได้รับการแต่งตั้งเป็นผู้จัดจำหน่าย
  (Distributor) ผลิตภัณฑ์ของ KMBT แต่ผู้เดียวในประเทศไทยของเครื่องถ่ายเอกสาร
  ยี่ห้อโคนิก้า มินอลต้า อุปกรณ์ควบ อะไหล่และวัสดุสิ้นเปลือง อีกทั้งบริษัทฯ
  ได้เล็งเห็นถึงความสำคัญในการพัฒนาบุคลากรในองค์กร
  เพื่อให้มีความรู้ความสามารถกว้างไกลทันต่อเทคโนโลยีใหม่ๆ ที่เกิดขึ้นอย่างต่อเนื่องตลอดเวลา
  จึงจัดให้มีโครงการฝึกอบรมต่างๆ (In-house and Out-house training courses)
  เพื่อพัฒนาศักยภาพและเพิ่มประสิทธิภาพในการ

  ทำงาน บริษัทฯ ได้จัดตั้งโครงการฝึกอบรมให้กับพนักงานอย่างต่อเนื่องสม่ำเสมอ
  นอกจากนี้ยังมีการจัดส่งพนักงานไปอบรมยังบริษัทผู้ผลิต คือ KMBT ประเทศญี่ปุ่น
  เกี่ยวกับความรู้ทางด้านข้อมูลสารสนเทศ (Information Technology)
  และด้านระบบเครือข่าย (Network)
  เพื่อให้พนักงานได้รับความรู้และประสบการณ์ที่จะเป็นประโยชน์ในการนำมาพัฒนาการให้บริการแก่ลูกค้าต่อไป

  ในปี 2551 บริษัทฯ ได้เน้นการจัดจำหน่ายเครื่องถ่ายเอกสารสี
  ซึ่งเป็นจุดแข็งของผู้ผลิตอย่างหนึ่ง Konica Minolta มีรุ่นต่างๆ
  ที่สมบูรณ์สามารถเสนอต่อตลาดในทุกกลุ่มลูกค้า ซึ่งสามารถถ่ายสำเนาตั้งแต่ 20 ถึง 65 แผ่นต่อ
  บริษัทฯ สามารถเพิ่มจำนวนเครื่องถ่ายสำเนาสีได้ถึงร้อยละ 270% จากปี 2550

-   โครงสร้างรายได้

  ---------------- ------------- ---------- ---------- --------- --------- --------- ---------
                                                                           (หน่วย :   
                                                                           พันบาท)    

  ผลิตภัณฑ์/กลุ่มธุรกิจ   ดำเนินการโดย   ปี 2551     %          ปี 2550    %         ปี 2549    %

  สินค้าและบริการ     บมจ.อินเตอร์     565,596    99.18%    563,214   99.55%    489,594   100.00%

                   ฟาร์อีสท์ วิศวการ                                                      

  กิจการภัตตาคาร     SUPREM THAI    4,677      0.82%     2,535     0.45%     -         0.00%

  ร้านอาหารไทย      CO.,LTD.                                                           

                                  570,273    100.00%   565,749   100.00%   489,594   100.00%
  ---------------- ------------- ---------- ---------- --------- --------- --------- ---------

-   เป้าหมายการดำเนินธุรกิจ

  บริษัทฯ
  ได้เน้นตลาดขายและเช่าเครื่องผลิตเอกสารสีและเครื่องผลิตเอกสารความเร็วสูงเนื่องจากให้ยอดการผลิตเอกสารได้ทั้งทางตรงและทางอ้อม
  พร้อมทั้งผลกำไรที่ดีกว่า
  นอกจากนั้นยังส่งเสริมและอบรมให้ลูกค้าหันมาใช้การต่อพ่วงกับคอมพิวเตอร์ให้มากขึ้น
  เพื่อเพิ่มผลผลิตทางเอกสาร เพราะปัจจุบันการใช้ Internet และ Email
  จำนวนมากขึ้นและศักยภาพของเครื่องถ่ายสำเนาดิจิตอลมีประสิทธิภาพสูงขึ้น
  ผู้ผลิตจะมีสายการผลิตเครื่องรุ่นใหม่ๆ มากมายในอนาคตอันใกล้ ทำให้บริษัทฯ
  จึงจำเป็นต้องขยายตลาดไปในส่วนนั้นมากขึ้น โดยมีคำแนะนำลูกค้าและให้ลูกค้าได้ประโยชน์สูงสุด
  พร้อมทั้งเน้นการบริการที่มีสมรรถภาพดีขึ้นเรื่อยๆ